१५ माघमा देशभरका वडा, गाउँ, नगर र २२ माघमा क्षेत्रीय अधिवेशन सम्पन्न गरेको कांग्रेसले २५ माघमा जिल्ला अधिवेशन गर्दैछ। निर्वाचन समितिका अनुसार, पार्टीका क्रियाशील सदस्यको संख्या १२औं महाधिवेशनमा तीन लाख १३ हजार ८३६ रहेकोमा यसपटक बढेर चार लाख ७० हजार ६५५ पुगेको छ। २४० निर्वाचन क्षेत्रबाट १२ जनाका दरले निर्वाचित हुने दुई हजार ८८०, केन्द्रीय सदस्य ८५, विदेशस्थित जनसम्पर्क समिति, भ्रातृ तथा शुभेच्छुक संस्थाबाट गरी जम्मा तीन हजार २०० जनाले महाधिवेशनमा मत खसाल्नेछन्।
